Case ID: 1072306
Sentence 1: Bundan sonra Məhkum əməliyyat nömrəli “Audi A8” markalı avtomobillə “Şıxlı” sərhəd-keçid məntəqəsi istiqamətində hərəkət edən Dövlət Təhlükəsizliyi Xidməti əməkdaşlarının orada əməliyyat tədbiri keçirəcəkləri qənaətinə gələrək, hakimiyyət nümayəndəsi, yəni Azərbaycan Respublikasının 21 iyul 2000-ci il tarixli “Dövlət qulluğu haqqında” Qanununun 2-ci maddəsinin 3-cü bəndinə əsasən dövlət qulluğunun xüsusi növü hesab olunan daxili işlər orqanlarında xidmət edən polis əməkdaşı kimi “Polis haqqında” Azərbaycan Respublikasının 28 oktyabr 1999-cu il tarixli Qanunun 3-cü maddəsinin 2-ci hissəsinin 2-ci bəndinə əsasən cinayətlərin və digər xətaların qarşısının alınması üçün tədbirlər görmək və həmin qanunun 13-cü maddəsinin 1-ci hissəsinin 1-ci bəndinə əsasən hazırlanan cinayət və ya digər hüquqpozmaların qarşısının alınması üçün təxirəsalınmaz tədbirlər görmək vəzifəsini üzərinə götürdüyü halda, vəzifəli şəxs olaraq xidməti vəzifələrinin icrası ilə əlaqədar özü və üçüncü şəxslər üçün qanunsuz üstünlük əldə etmək, qohumu X6 onun xahişi ilə qeyri-rəsmi işə götürən X5 şəxsi dostluq münasibətlərinə görə cinayət məsuliyyətindən yayındırmaq məqsədilə öz qulluq səlahiyyətlərindən qulluq mənafeyinə qəsdən zidd olaraq istifadə edərək istifadəsində olan ***-***-**-** saylı mobil telefon nömrəsi vasitəsilə 09 yanvar 2018-ci il saat 21:16-da əməliyyat tədbiri zamanı saxlanılması planlaşdırılan X2 istifadəsində olan ***-***-**-** saylı mobil telefon nömrəsinə zəng etməklə sonuncunu vəzifə səlahiyyətlərinin icrası ilə əlaqədar ona məlum olmuş Dövlət Təhlükəsizliyi Xidməti əməkdaşlarının “Şıxlı” sərhədkeçid məntəqəsi istiqamətində hərəkət etdiyi “Audi A8” markalı avtomobil barədə xəbərdar edərək ehtiyatlı, diqqətli və ayıq-sayıq olmağı tapşırmış və qısa müddətdən sonra “Şıxlı” sərhəd-keçid məntəqəsinin yanında yerləşən “Sınıq Körpü” avtovağzalına gedərək onunla görüşmüşdür.